Taraklija
Taraklija – pietų Moldavijos miestas, Taraklijos rajono centras. Dauguma gyventojų – bulgarai. Taraklija yra viena seniausių bulgarų gyvenviečių tuometinėje pietų Besarabijoje. Dabartinėje Taraklijoje yra: 4 mokyklos, biblioteka, skaitykla „Olimpijus Panovas“. Kultūros namai, profesionalus bulgarų dainų ir šokių ansamblis, profesionalus bulgarų dramos teatras, kraštotyros muziejus. 2004 m. mieste gyveno 13 758 gyventojų, 2006 m. – 13 756. 2004 m. spalio 1 d. atidarytas Taraklijos valstybinis universitetas.